open-index/open-wikipedia-markdown huggingface dataset:
மிதாசு

[thumb|மிதாசு தொன்மத்தின் [நாதனீல் ஹாதோர்ன்|நதானியேல் ஹாவ்தோர்ன் பதிப்பில், மிதாசு தன் மகளைத் தொடும்போது அவள் தங்கச் சிலையாக மாறுகிறாள் (1893 பதிப்பிற்கான வால்டர் கிரேனின் சித்தரிப்பு)]]
**மிதாசு** (*Midas*, (; ) என்பவர் பிரிஜியாவின் அரச மரபில் குறைந்தபட்சம் மூன்று நபர்களில் ஒருவரின் பெயராகும்.

மிகவும் பிரபலமான **அரசர் மிதாசு** கிரேக்கத் தொன்மவியலில் தொட்டதெல்லாம் தங்கமாக்கும் வரம் பெற்றதாற்காக பிரபலமாக அறியப்படுகிறார். இது *கோல்டன் டச்* அல்லது *மிடாஸ் டச்*  என்று அழைக்கப்பட்டது. பிரிஜியன் நகரமான மிடேயம் இவரது நினைவாக பெயரிடப்பட்டது. பௌசானியாஸின் கூற்றுப்படி, அன்சிராவை ( இன்று அங்காரா என்று அறியப்படுகிறது) நிறுவிய மிதாசு இவராக இருக்கலாம். அரிசுடாட்டிலின் கூற்றுப்படி, மிதாசு தான் தொட்டதெல்லாம் தங்கமாக மாற வரம் பெற்று அதன் விளைவாக பட்டினியால் இறந்தார் என்று தொன்மக்கதை கூறுகிறது. பிரிஜியன் தலைநகரான கோர்டியத்தை நிறுவிய பெருமை மிதாசு மற்றும் இவரின் தந்தை கோர்டியாசு ஆகியோரைச் சேரும் என்று தொன்மங்கள் குறிப்பிடுகின்றன. இவர்கள்  திரோயன் போருக்கு முன்பே கிமு 2 ஆம் ஆயிரமாண்டில் வாழ்ந்ததாக நம்பப்படுகிறது. இருப்பினும், ஓமர் மிதாசு அல்லது கோர்டியாசைக் குறிப்பிடவில்லை, அதற்குப் பதிலாக மற்ற இரண்டு பிரிஜியன் மன்னர்களான மைக்டன் மற்றும் ஓட்ரியசைக் குறிப்பிடுகிறார் .

கிமு 8 ஆம் நூற்றாண்டின் பிற்பகுதியில் மற்றொரு மன்னரான மிதாசு பிரிஜியாவை ஆட்சி செய்தார்.  பெரும்பாலான வரலாற்றாசிரியர்கள் இந்த மிதாசு, அசிரிய நூல்களில் முஷ்கியின் அரசர் என்று அழைக்கப்படும் *மிடாவின்* எனப்படும் நபர் என்று நம்புகின்றனர். இவர் அதே காலகட்டத்தில் அசிரியா மற்றும் அதன் அனடோலியன் மாகாணங்களுடன் போரிட்டார்.

மூன்றாவது மிதாசு, பிரிஜியாவின் அரச குடும்பத்தின் உறுப்பினரும், கிரீசசின் ஆட்சியின் போது தற்செயலாக தனது சகோதரனைக் கொன்று பிரிஜியாவிலிருந்து தப்பி ஓடி லிடியாவில் தஞ்சம் புகுந்த அட்ராஸ்டசின் தாத்தா என எரோடோடசால் குறிப்பிடப்படுகிறார்.

## குறிப்புகள்

பகுப்பு:தங்கம்
பகுப்பு:கிரேக்கத் தொன்மவியல் மன்னர்கள்
நதாலி பதால்கா

** நதாலி எம். பதால்கா** *(Natalie M. Batalha)* ஓர் அமெரிக்க வானியல், வானியற்பியல் பேராசிரியர் ஆவார், இவர் சாந்தா குரூசு கலிபோர்னியா பல்கலைக்கழகப் பேராசிரியராக உள்ளார். முன்பு இவர் நாசா அமேசு ஆராய்ச்சி மையத்தில் ஆராய்ச்சி வானியலாளராகவும் இணை ஆய்வாளராகவும் கெப்ளர் திட்ட அறிவியலாளராகவும் இருந்துள்ளார். கெப்ளர் திட்டந்தான் விண்மீன்களைச் சுற்றிவரும் புவிநிகர் கோள்களின் தேடலில் முதலில் முனைந்த திட்டமாகும்.

## இளமையும் வாழ்க்கையும்
இவர் சான்பிரான்சுக்கோ கடற்கரைப் பகுதியில் வளர்ந்தார், இவர் பெர்க்கேலி, கலிபோர்னியா பல்கலைக்கழகத்தில் படித்தார்.> இவர் முதலில் வணிகவியல் பட்டம் படிக்க சேர்ந்தாலும் கணிதத்தால் விளக்க முடிந்த மென்படலக் குறுக்கீடு (சவர்க்காரக் குமிழிகளிலும் எண்ணெய்க் கடைதலிலும் ஏன் வானவில் தோன்றுகிறது என்பன) போன்ற அன்றாட நிகழ்ச்சிகளின் பட்டறிவு இவரை இயற்பியலுக்கு மாறச் செய்துள்ளது. இவர் பட்டப் படிப்பின்போது சூரியன் போன்ற விண்மீன்களை நோக்கும் உடுக்கணங்களின் கதிர்நிரல் நோக்கராக வேலை செய்துள்ளார். இயற்பியலில் தன் இளவல் பட்டத்தைப் பெற்றதும், இவர் சாந்தாகுரூசில் உள்ள கலிபோர்னியா பல்கலைக்கழகத்தில் வானியற்பியலில் முனைவர் ஆய்வில் ஈடுபட்டார். பிறகு தன் முதுமுனைவர் ஆய்வை பிரேசிலில் உள்ள இரியோ டி ஜெனீரோவில் முடித்தார்.

## வாழ்க்கைப்பணி
இவரை1997 இல் வில்லியம் பரூக்கி அறிவியல் குழுவொன்றில் இணைத்துக் கொண்டார். இவர் அப்போது கடப்புநிலை ஒளியளவியல் பணியைத் தொடங்கினார். இவர் வடிவமைப்பு, நிதி ஏற்பாட்டு நிலையில் இருந்தே ஓர் மூல்முதல் துணை ஆய்வாளர்களில் ஒருவராக கெப்ளர் புறவெளிக் கோள் தேட்டத் திட்டத்தில் ஈடுபட்டுள்ளார். அத்திட்டத்தில் இவர் 1,50,000 விண்மீன்களைத் தேர்ந்தெடுத்து தொலைநோக்கியால் கண்காணித்துள்ளார். இவர் இப்போது அமேசு ஆராய்ச்சி மையக் குழுவுடன் இணைந்து கெப்ளர் திட்ட்த் தரவுகளில் இருந்து புவிநிகர் புறவெளிக் கோள்களை இனங்காண முயன்று வருகிறார். இவரது பகுப்பாய்வு 2011 இல் கெப்ளர்10b கோளைக் கண்டறிய வழிவகுத்தது. நம் சூரியக் குடும்பத்துக்கு அப்பால் கண்டறியப்பட்ட முதல் கோளாகும்.
## படித்த உரைகள்
இவர் 2016 இல் 'A Planet for Goldilocks' எனும் உரையைக் கூகுளில் நிகழ்த்தியுள்ளார். மேலும் இவர் 'From Lava Worlds to Living Worlds'  எனும் உரையை பீறிட்டெழும் முயற்சிகளுக்காக 2019 இல் ஆற்றியுள்ளார்.

## தகைமைகள்
இவரும் பிற இரண்டு புறவெளிக் கோள் அறிவியலாளர்களும் டைம் இதழின்100 அரிய தாக்கம் செலுத்தியவர்களில் தேர்வு செய்யப்பட்டுள்ளனர்.
இதே ஆண்டில் இவருக்கு இயற்பியற் புலங்களுக்கான அமெரிக்க மதிநுட்பர் விருதை சுமித்சோனிய இதழ் அறிவித்தது.

இவர் 2019 இல் அமெரிக்க க் கலை, அறிவியல் கல்விக்கழகத்தின் உறுப்பினராகத் தேர்ந்தெடுக்கப்பட்டார். இவர் 2020 இல் அமெரிக்க வானியல் கழகத்தால் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:நாசா வானியற்பியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
செர்ஜியோ மாட்டரேல்லா

**செர்ஜியோ மாட்டரேல்லா** (பி. 23 சூலை 1941) இத்தாலியின் பன்னிரண்டாவது குடியரசுத் தலைவர்; 2015ல் முதன்முறையாகத் தேர்ந்தெடுக்கப்பட்ட செர்ஜியோ, 2022ல் இரண்டாவது முறையாக மீண்டும் தேர்ந்தெடுக்கப்பட்டுள்ளார். அவர் யாப்பு நீதிமன்றத்தின் நடுவராகவும் கல்வி அமைச்சராகவும் துணைப் பிரதமராகவும் முன்னர் இருந்துள்ளார்.

## மேற்கோள்கள்


பகுப்பு:இத்தாலிய அரசியல்வாதிகள்
பகுப்பு:இத்தாலியர்
பகுப்பு:நீதிபதிகள்
புரோமித்தியம்(III) நைட்ரேட்டு

**புரோமித்தியம்(III) நைட்ரேட்டு** (*Promethium(III) nitrate*) என்பது Pm(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் நைட்ரிக் அமிலமும் சேர்ந்து இந்த உப்பு உருவாகிறது. கதிரியக்கப்பண்பு கொண்ட இச்சேர்மம் நீரில் கரைகிறது. படிக நீரேற்றுகளாகப் படிகமாகிறது.
  
## தயாரிப்பு
புரோமித்தியமும் நைட்ரிக் அமிலமும் சேர்ந்து வினைபுரிவதால் இந்த உப்பு உருவாகிறது
::Pm + 6HNO3 ->  Pm(NO3)3 + 3NO2 + 3H2O

## இயற்பியல் பண்புகள்
ஊதா இளஞ்சிவப்பு நிறத்தில் ஒரு திண்மமாக புரோமித்தியம்(III) நைட்ரேட்டு படிகமாகிறது.
Pm(NO3)3*6H2O என்ற வாய்ப்பாடு கொண்ட படிக நீரேற்றாக புரோமித்தியம்(III) நைட்ரேட்டு படிகமாகிறது.

## வேதியியல் பண்புகள்
புரோமித்தியம்(III) நைட்ரேட்டு வெப்பத்தாற் சிதைவடைந்து புரோமித்தியம்(III) ஆக்சைடு சேர்மமாக மாறுகிறது.

## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:நைட்ரேட்டுகள்
இட்டெர்பியம்(III) சல்பேட்டு

**இட்டெர்பியம்(III) சல்பேட்டு** (*Ytterbium(III) sulfate*) என்பது Yb2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தக அமிலமும் வினைபுரிவதால் இட்டெர்பியம்(III) சல்பேட்டு உருவாகிறது. பெரும்பாலும் ஆராய்ச்சி காரணங்களுக்காகவே இது பயன்படுத்தப்படுகிறது. வெப்பநிலை அதிகரிக்க அதிகரிக்க இட்டெர்பியம்(III) சல்பேட்டின் கரைதிறன் குறைகிறது. 
## மேற்கோள்கள்

## புற இணைப்புகள்
* Ytterbium Sulfate American Elements

பகுப்பு:இட்டெர்பியம்(III) சேர்மங்கள்
பகுப்பு:சல்பேட்டுகள்
சியாம் சின்கா ராய்

***சியாம் சிங்கா ராய்*** (*Shyam Singha Roy*) என்பது 2021ஆம் ஆண்டு தெலுங்கு மொழியில் வெளியான வரலாற்று காதல் திரைப்படமாகும். ஜங்கா சத்யதேவ் எழுதிய கதையை இராகுல் சாங்கிரித்யன் இயக்கியுள்ளார். இப்படத்தில் நானி இரட்டை வேடத்தில் நடித்துள்ளார். இவருடன் சாய் பல்லவி, கிருத்தி ஷெட்டி, மடோனா செபாஸ்டியன் ஆகியோரும் நடித்துள்ளனர். இதன் கதை 1970களின் கொல்கத்தாவின் பின்னணியில் நடப்பது போன்று ஓரளவு அமைக்கப்பட்டது. இது மறுபிறவியின் கருப்பொருளை அடிப்படையாகக் கொண்டது.

படம் பிப்ரவரி 2020இல் தொடங்குவதாக அறிவிக்கப்பட்து. முதன்மை புகைப்படம் எடுக்கும் பணி திசம்பர் 2020 முதல் சூலை 2021 வரை ஐதராபாத்திலும் கொல்கத்தாவிலும் நடைபெற்றது. கோவிட்-19 பெருந்தொற்று காரணமாக தயாரிப்பும் வெளியீடும் தாமதமானது. பின்னர், 24 திசம்பர் 2021 அன்று திரையரங்கில் வெளியிடப்பட்டது. திரைக்கதையை விமர்சித்த விமர்சகர்கள் நடிகர்களின் நடிப்பைப் பாராட்டி நேர்மறையான விமர்சனங்களை அளித்தனர். இப்படம் திரையரங்கில்  கோடிக்கு மேல் வசூலித்து வெற்றி பெற்றது.

## நடிகர்கள்

* சியாம் சிங்கா ராய் மற்றும் வாசுதேவ் காண்டா என இரட்டை வேடத்தில் நானி
* ரோஸியாக சாய் பல்லவி
* கீர்த்தியாக கிருத்தி ஷெட்டி
* வழக்கறிஞர் பத்மாவதியாக மடோனா செபாஸ்டியன்
* மனோஜ் சிங்கா ராயாக ராகுல் ரவீந்திரன்
* பிரமோதாக அபினவ் கோமதம்
* தேவேந்திர சிங்கா ராயாக ஜிஷு சென்குப்தா
* வழக்கறிஞர் கிருஷ்ணமூர்த்தியாக முரளி சர்மா
* மகாதேவ் மஹந்தாக மணீஷ் வாத்வா
* உளவியல் நிபுணராக லீலா சாம்சன் 
* நீதிபதி ஜே. சத்யேந்திராவாக சுபலேகா சுதாகர்
* "பிரணவாலயா" பாடலில் சிறப்புத் தோற்றத்தில் அனுராக் குல்கர்னி.

## மேற்கோள்கள்

## வெளி இணைப்புகள்
* 
*
*

பகுப்பு:2021 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
தேலிநீலாபுரம் பறவைகள் புகலிடம்

**தேலிநீலாபுரம் பறவைகள் புகலிடம்** (*Telineelapuram and Telukunchi Bird Sanctuaries*) என்பது ஆந்திர மாநிலம் சிறீகாகுளம் மாவட்டத்திலுள்ள தெக்காலிக்கு அருகிலுள்ள கிராமமான தெலிநீலபுரத்தில் உள்ள ஒரு பறவைகள் புகலிடம் ஆகும். இங்கு பழுப்புக் கூழைக்கடா, மஞ்சள் மூக்கு நாரை உள்ளிட்ட பறவைகள் கூடு கட்டி குஞ்சு பொரிப்பது பதிவு செய்யப்பட்டுள்ளது. பேர்டுலைப் இன்டர்நேசனல் (*BirdLife International*) என்ற அமைப்பின் வரையறைப்படி முக்கியமான பறவைகள் பகுதியாக (IBA) இது அறிவிக்கப்பட்டுள்ளது.
15 ஆண்டுகளுக்கு முன்பு இந்தப் பறவைகள் சரணாலயத்திற்கு வந்த பறவைகளின் எண்ணிக்கை 10,000ஐத் தாண்டியபோது பறவைகளின் வலசைப்போதமுதன்முதலில் கவனிக்கப்பட்டது என்று ஆந்திரப் பல்கலைக்கழக ஆராய்ச்சியாளர்கள் தெரிவித்துள்ளனர். தற்போது இந்த எண்ணிக்கை 3,000 ஆக குறைந்துள்ளது.

தெக்கலி சிற்றோடை மற்றும் இதன் சுற்றுவட்டார கிராமங்களான தெலிநீலாபுரம், இஜ்ஜுவரம், நௌபாடா போன்ற கிராமங்கள் ரஷ்யா, மலேசியா, அங்கேரி, சிங்கப்பூர் மற்றும் ஜெர்மனி ஆகிய நாடுகளில் இருந்து வரும் 113 வகையான பறவைகள் தவிர, சைபீரியாவில் இருந்து வரும் பறவைகளுக்கும் பருவகால புகலிடமாக மாறியுள்ளது.

## காலநிலை
தேலிநீலாபுரம் பறவைகள் புகலிடத்தில், கோடையில் வெப்பநிலை 22°C முதல் 39°C வரையிலும், குளிர்காலத்தில் 15°C முதல் 26°C வரையிலும் இருக்கும்.

## போக்குவரத்து
போக்குவரத்து
தேலிநீலாபுரத்திற்கு அருகிலுள்ள தொடருந்து நிலையம் நௌபாடா தொடருந்து நிலையம் ஆகும். இது 3 கி. மீ. தொலைவில் உள்ளது. தெலிகுஞ்சி பறவைகள் சரணாலயத்தைப் பார்வையிடுவதற்கு அருகிலுள்ள தொடருந்து நிலையம் இச்சாபுரம் (IPM) ஆகும்.

## மேற்கோள்கள்

பகுப்பு:பறவைகள் காப்பகங்கள்
பகுப்பு:ஆந்திரப் பிரதேசத்தில் உள்ள பறவை புகலிடங்கள்
முரளி சர்மா

**முரளி சர்மா** (*Murali Sharma* ; பிறப்பு 9 ஆகஸ்ட் 1972) இவர் ஓர் இந்திய நடிகர் ஆவார். இவர் முக்கியமாக தெலுங்கு, இந்தித் திரைப்படங்களில் பணியாற்றுகிறார். இவர் திரையில் காவல் அதிகாரியாக சித்தரிப்பதில் பரவலாக அறியப்பட்டவர். சர்மா தெலுங்கு, இந்தி, தமிழ், மராத்தி, மலையாளம் போன்ற மொழிகளில் 130க்கும் மேற்பட்ட திரைப்படங்களில் நடித்துள்ளார்.

சர்மா தூர்தர்ஷனின் *பால்டன்* என்ற நிகழ்ச்சியின் மூலம் தொலைக்காட்சியில் பரவலான அங்கீகாரத்தைப் பெற்றார். அதில் இவர் கர்னல் என்ற முக்கிய பாத்திரத்தில் நடித்திருந்தார். *கன்ஸ் அண்ட் ரோஸஸ்*, *சித்தாந்த்*, *லாகி துஜ்சே லகன்*, *மஹாயக்யா*, *விராசத்*, *ஜிந்தகி தேரி மேரி கஹானி*, *ரிஷ்டே*, *ஹம்னே லீ ஹைன் ஷாபத்* , ர*ங்கீலா ரத்தன் சிசோடியா* போன்ற பல்வேறு நாடகத் தொடர்களில் சர்மா தோன்றியுள்ளார்.

## சொந்த வாழ்க்கை
முரளி சர்மா 9 ஆகஸ்ட் 1972 அன்று ஆந்திராவின் குண்டூரில் பிறந்தார். பின்னர், மும்பையில் வளர்ந்தார். இவரின் தந்தை, விருஜ்பூஷன் சர்மா ஒரு மராத்தி, இவரின் தாயார் பத்மா சர்மா குண்டூரைச் சேர்ந்த தெலுங்கராவார். சர்மா தன்னை "பாம்பேவாலா" என்று அழைத்துக் கொள்கிறார். இவர் தனது இளங்கலை பட்டப்படிப்பை முடித்தவுடன் மும்பையில் உள்ள *ரோஷன் தனேஜா* நடிப்பு பள்ளியில் நடிப்பு பயின்றார்.  இவர் நடிகை அஸ்வினி கல்சேகரை மணந்தார்.
[thumb| சர்மா தனது மனைவி [அஸ்வினி கல்சேகர்|அஸ்வினி கல்சேகருடன் 2014 இல் ஒரு நிகழ்வில்.]]

## சான்றுகள்

## வெளி இணைப்புகள்

* 
* 

பகுப்பு:1972 பிறப்புகள்
பகுப்பு:இந்தித் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பிரசியோடைமியம்(IV) ஆக்சைடு

**பிரசியோடைமியம்(IV) ஆக்சைடு** (*Praseodymium(IV) oxide*) PrO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
## தயாரிப்பு
பிரசியோடைமியம்(III,IV) ஆக்சைடுடன் தண்ணீர் அல்லது அசிட்டிக் அமிலத்தைச் சேர்த்து கொதிக்க வைத்தால் பிரசியோடைமியம்(IV) ஆக்சைடு உருவாகிறது.:
: Pr6O11 + 3 H2O → 4 PrO2 + 2 Pr(OH)3
## வேதிப் பண்புகள்
320 முதல் 360 பாகை செல்சியசு வெப்பநிலையில் பிரசியோடைமியம்(IV) ஆக்சைடு சிதைவடையத் தொடங்கி ஆக்சிசனை வெளிவிடுகிறது.

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:ஆக்சைடுகள்
பகுப்பு:புளோரைட்டு படிகக் கட்டமைப்பு
எசு. நர்மதா

**எசு. நர்மதா** (*S. Narmada*)  இந்தியாவின் கர்நாடக மாநிலத்தைச் சேர்ந்த பரதநாட்டிய நிபுணர் மற்றும் ஆசிரியர் ஆவார். குரு நர்மதா** **என்று பிரபலமாக அறியப்படுகிறார். சங்கீத நாடக அகாடமி விருது, கர்நாடக சங்கீத நிருத்ய அகாடமி விருது, ராச்யோத்சவ பிரசாசுட்டி விருது மற்றும் சாந்தலா நாட்டிய  சிறீ விருது உள்ளிட்ட பல விருதுகளை இவர்  பெற்றுள்ளார்.

## வாழ்க்கைக் குறிப்பு
எசு. நர்மதா 1942  ஆம் ஆண்டு செப்டம்பர் மாதம் 22 அன்று கர்நாடக மாநிலம் பெங்களூரில் பிறந்தார். வி.எசு.கௌசிக்கிடம் நடனத்தில் அடிப்படைப் பயிற்சி பெற்றார். கே.பி. கிட்டப்பா பிள்ளையின் முக்கிய சீடரான இவர், தஞ்சாவூர் பரதநாட்டியத்தை இருபதாண்டுகளுக்கும் மேலாக அவரது பயிற்சியின் கீழ் பயிற்சி செய்தார்.

பரதநாட்டியத்தின் சிறந்த ஆசிரியையான நர்மதா, தனது தாயாரின் நினைவாக 1978-ஆம் ஆண்டு  பெங்களூரில் சகுந்தலா நடனப் பள்ளியைத் தொடங்கி, தேசிய அளவில் அங்கீகரிக்கப்பட்ட பல நடனக் கலைஞர்களுக்குப் பயிற்சி அளித்துள்ளார்.  இலட்சுமி கோபாலசாமி, மஞ்சு பார்கவி, சத்தியநாராயண் ராசு, நிருபமா ராசேந்திரா, மாலதி ஐயங்கார், பிரவீன் மற்றும் அனுராதா விக்ராந்த் ஆகியோர் இவரது சீடர்களில் அடங்குவர்.

## விருதுகளும் கௌரவங்களும்

* சங்கீத நாடக அகாடமி விருது 2006 
* கர்நாடக சங்கீத நிருத்ய அகாடமி விருது 1998 
* ராச்யோத்சவ பிரசசுட்டி 1996 
* சென்னை மியூசிக் அகாடமியின் சிறந்த ஆசிரியர் விருது 1992 
* கர்நாடக அரசின் சாந்தலா நாட்டியசிறீ விருது 2001 
* கர்நாடக கலாச்சார சங்கம், விருது கலிபோர்னியா 

## மேற்கோள்கள்


பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பரதநாட்டியக் கலைஞர்கள்
பகுப்பு:2007 இறப்புகள்
பகுப்பு:1942 பிறப்புகள்
கீர்த்தி ஷெட்டி

**கீர்த்தி ஷெட்டி** ( *Krithi Shetty* ; பிறப்பு 21 செப்டம்பர் 2003) இவர் ஓர் இந்திய நடிகை ஆவார். இவர் முக்கியமாக தெலுங்குத் திரைப்படங்களில் தோன்றுகிறார். இவர் வணிக ரீதியாக வெற்றி பெற்ற *உப்பெனா* (2021) திரைப்படத்தின் மூலம் அறிமுகமானார். வா வாத்தியார் படத்தின் மூலம் நேரடி தமிழ் படத்தில் அறிமுகமானார்.

## தொடக்ககால வாழ்க்கை
கீர்த்தி ஷெட்டி, 21 செப்டம்பர் 2003 அன்று மும்பையில் கர்நாடகாவின் மங்களூருவைச் சேர்ந்த ஒரு குடும்பத்தில் பிறந்தார். இவரது தாய்மொழி துளு . இவரின் தந்தை ஒரு தொழிலதிபராகவும் தாயார் ஒரு ஆடை வடிவமைப்பாளராகவும் உள்ளனர். மும்பையில் வளர்ந்த இவர் திறந்தவெளி பல்கலைக்கழகத்தில் உளவியல் படித்து வருகிறார். படிக்கும் போது, இவர் வணிக விளம்பரங்களிலும் தோன்றினார்.

## சான்றுகள்

## வெளி இணைப்புகள்
*

பகுப்பு:2003 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
அரிசுடோகோரசு

thumb| அரிஸ்டோகோரசின் காலத்திய மிலேட்டஸ் நாணயம். கி.மு. 5 ஆம் நூற்றாண்டு.
**அரிசுடோகோரசு** (*Aristagoras*,    ), இ. கிமு 497/496,) என்பவர் கிமு 6 ஆம் நூற்றாண்டின் பிற்பகுதியிலும், கிமு 5 ஆம் நூற்றாண்டின் முற்பகுதியிலும் ஐயோனியான் நகரமான மிலீட்டசின் ஆட்சியாளரும், பாரசீக அகாமனிசியப் பேரரசுக்கு எதிரான ஐயோனியன் கிளர்ச்சியின் ஆரம்ப ஆண்டுகளில் முக்கிய வீரராகவும் இருந்தவர். இவர்  இஸ்டியாயசின் மருமகன், மேலும் மிலேட்டசின் சர்வாதிகாரத்தை அவரிடமிருந்து பெற்றார்.

## குறிப்புகள்

பகுப்பு:பண்டைய கிரேக்க ஆட்சியாளர்கள்
பகுப்பு:கிரேக்க பாரசீகப் போர்களின் நபர்கள்
பிரசியோடைமியம் பாசுபைடு

**பிரசியோடைமியம் பாசுபைடு** (*Praseodymium phosphide*) என்பது PrP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் பாசுபரசும் சேர்ந்து படிகங்களாக இச்சேர்மம் உருவாகிறது.
## தயாரிப்பு
அயோடின் முன்னிலையில் பிரசியோடைமியத்தையும் பாசுபரசையும் ஒன்றாகச் சேர்த்து சூடுபடுத்தினால் பிரசியோடைமியம் பாசுபைடு உருவாகிறது.:
:: Pr + P -> PrP  
## இயற்பியல் பண்புகள்
Fm3m என்ற இடக்குழுவும் a = 0.5872 நானோமீட்டர், Z = 4 என்ற அலகு அளவுருக்களும் கொண்டு சோடியம் குளோரைடு கட்டமைப்பில் கனசதுரப் படிகத் திட்டத்தில் பிரசியோடைமியம் பாசுபைடு படிகமாகிறது.

3120 பாகை செல்சியசு வெப்பநிலையில் பிரசியோடைமியம் பாசுபைடு உருகுகத் தொடங்குகிறது.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:பாசுபைடுகள்
பகுப்பு:பாசுபரசு சேர்மங்கள்
பகுப்பு:பாறை உப்பு படிகக் கட்டமைப்பு
சத்தியாகிரக இல்லம்

**சத்தியாகிரக இல்லம்** (*Satyagraha House*) பொதுவாக காந்தி இல்லம் என்று அறியப்படுகிறது. தென்னாப்பிரிக்காவின் இயோகனசுபருகு நகரத்தில் அமைந்துள்ள இந்த இல்லம் ஓர் அருங்காட்சியகமாகவும் விருந்தினர் மாளிகையாகவும் பயன்பாட்டில் உள்ளது. இந்த சத்தியாகிரக இல்லம் மகாத்மா காந்திக்கு சொந்தமானதாகும். 1908 மற்றும் 1909 ஆம் ஆண்டுகளுக்கு இடையில் காந்தி இங்கு வசித்து வந்தார். இயோகனசுபருகின் வரலாற்று பாரம்பரியத்தின் ஒரு பகுதியாக இவ்வீடு பதிவு செய்யப்பட்டுள்ளது. சத்தியாகிரகம் என்றால் உண்மையை வலியுறுத்துதல் என்பது பொருளாகும். இந்த வீட்டை கட்டிடக் கலைஞர் எர்மன் கல்லென்பாக் காந்திக்காகவும் தனக்காகவும் வடிவமைத்தார்.
## வரலாறு

காந்தி 1893 ஆம் ஆண்டு முதல் 1914 ஆம் ஆண்டு வரை தென்னாப்பிரிக்காவில் 21 ஆண்டுகள் இருந்தார். இருப்பினும் அக்காலத்தில் இந்தியா மற்றும் இங்கிலாந்துக்கு வருகை தந்தார். வெள்ளையர்கள் மட்டும் பயணம் செய்யும் வண்டியில் பயணித்ததற்காக பீட்டர்மரிட்சுபர்கு இரயில் நிலையத்தில் கைது செய்யப்பட்டபோதுதான் காந்தி இனப் பாகுபாடு பற்றி முதலில் அறிந்ததாகக் கூறப்படுகிறது.

1904 ஆம் ஆண்டு காந்தி எர்மன் கல்லென்பாக்கைச் சந்தித்தார். கல்லென்பாக் 1896 ஆம் ஆண்டிலேயே தென்னாப்பிரிக்காவிற்கு வருகை தந்த செருமன்-யூத கட்டிடக் கலைஞராவார். 1907 ஆம் ஆண்டில் கல்லென்பாக் இரண்டு உள்ளூர் குடிசைகளின் வடிவத்தை அடிப்படையாகக் கொண்ட ஒரு வீட்டை வடிவமைத்தார். ஆனால் 
ஐரோப்பியக் கட்டடக் கலை முறையில் வீடு கட்டப்பட்டது. கிரால் என்றும் பெயரிடப்பட்டது. அதாவது ஆங்கிலத்திலும் ஆப்பிரிக்காவிலும் கிரால் என்பது கொட்டகை என்று பொருளாகும்.

வீட்டில் குதிரை லாயமும் வலைப்பந்தாட்ட ஆட்டுகளம் போன்றவை இருந்தன. ஆனால் இரண்டுமே தியானம் மற்றும் தூய்மை வாழ்க்கைக்கு பயன்பட்டன. ஓர் ஏணி வழியாக மாடிக்குச் சென்று காந்தி அங்கு தூங்கினார். ஆனால் அவரும் கல்லென்பாக்கும் ஒரே சமையலறையைப் பகிர்ந்து கொண்டனர். தங்களுடைய விருந்தினர்களை வரவேற்பறையில் சந்தித்தனர். வீடுகளுக்கு இணைப்பு கதவுகள் இல்லை என்பதால் மற்றொன்றில் நுழைவதற்கு ஒரு வீட்டை விட்டு வெளியேற வேண்டியது அவசியம். கல்லென்பேக்கின் வாழ்க்கை இருவரின் வாழ்க்கையால் மாற்றம் கண்டது. அவர் தனக்காக செலவழித்த பணம் அதன் ஆரம்ப கால செலவில் பத்தில் ஒரு பங்காக குறைக்கப்பட்டது.
1909 ஆம் ஆண்டு இருவரும் அங்கிருந்து வெளியேறினர். மேலும் இந்த வீட்டை 2009 ஆம் ஆண்டில் பிரெஞ்சு பயண நிறுவனம் ஒன்று வாங்குவதற்கு முன் பல உரிமையாளர்களைக் கொண்டிருந்தது. இவ்வீட்டை இந்திய தேசிய நினைவுச்சின்னமாகப் பெற விரும்பிய இந்திய அரசாங்கம் அதற்காக முயற்சித்தது. பிரெஞ்சு நிறுவனம் அதை மீட்டெடுத்து 2011 ஆம் ஆண்டு ஓர் அருங்காட்சியகமாகவும் விருந்தினர் மாளிகையாகவும் பொதுமக்களுக்காகத்  திறந்தது.
அருங்காட்சியகம் இலாரன் செகல் என்பவரால் நிர்வகிக்கப்படுகிறது. இன ஒதுக்கல் அருங்காட்சியகம் உட்பட மற்ற அருங்காட்சியகங்களையும் இவர் நிர்வகிக்கிறார். காந்தி தென்னாப்பிரிக்காவில் வாழ்ந்தபோது உருவாக்கிய அகிம்சை என்ற உண்மை சக்தியை சத்தியாகிரகம் குறிக்கிறது.

## மேற்கோள்கள்

பகுப்பு:மகாத்மா காந்தி தொடர்பான நினைவிடங்கள்
பகுப்பு:தென்னாப்பிரிக்கா
சிபி புவன சந்திரன்

**சிபி புவன சந்திரன்** (*Ciby Bhuvana Chandran*, பிறப்பு 5 ஆகத்து 1991), எளிமையாக **சிபி** என்றும் அழைக்கப்படுகிறார். இவர் தமிழ்த் திரைப்படங்களில் முக்கியமாக பணியாற்றும் ஒரு இந்திய நடிகர் ஆவார். *[[வஞ்சகர் உலகம்]]* (2018) படத்தில் நாயகனாக நடிப்பதற்கு முன்பு இவர்  *[[ஓ காதல் கண்மணி]]* (2015) படத்தில் சிறு கதாபாத்திரத்தில் அறிமுகமானார். பின்னர் *[[மாஸ்டர்]]* (2021) படத்தில் துணை வேடத்தில் நடித்தார். 2022 இல் வெளிவரவிருக்கும் *[[எதற்கும் துணிந்தவன்]]* திரைப்படத்தில் சூர்யாவுடன் இணைந்து சிபி ஒரு முக்கிய பாத்திரத்தில் நடிக்க உள்ளார். இவர் உண்மை நிலை தொலைக்காட்சி நிகழ்ச்சியான *[[பிக் பாஸ் தமிழ் 5]]இல்* போட்டியாளராக கலந்து கொண்டார்.

## ஆரம்ப மற்றும் தனிப்பட்ட வாழ்க்கை
சிபி தென்காசியில் பிறந்து பின்னர் தமிழ்நாட்டின் சேலத்திற்கு குடிபெயர்ந்தார்.  இதன் பிறகு இவர் சென்னைக்கு சென்றார்.  இவரின் தந்தை ஒரு மருத்துவர்.  கல்லூரியில் படிக்கும்போதே குறும்படங்களில் நடித்தார். இவர் ஐக்கிய இராச்சித்தில் இருந்து திரும்பிய பிறகு  சந்தித்த சுலோகா என்பவரை நவம்பர் 14 அன்று திருமணம் செய்துகொண்டார்

## தொழில்

### திரைப்படம்
சிபியின் முதல் படம் *[[ஓ காதல் கண்மணி]]*, அதில் இவர் துல்கர் சல்மானின் நண்பராக ஒரு சிறிய பாத்திரத்தில் நடித்தார்.

*[[வஞ்சகர் உலகம்]]* திரைப்படத்தில் இவர் முன்னணி கதாநாயகர்களில் ஒருவராக நடித்தத பாத்திரமானது இவருக்கு முக்கிய திருப்புமுனையாக அமைந்தது. இது இவருக்கு ஓரளவு புகழைப் பெற்றுத் தந்தது. இதன் பிறகு 2021 இல் நடித்து வெளியான *[[மாஸ்டர்]]* திரைப்படம்  மற்றொரு திருப்புமுனையை ஏற்படுத்தியது. அப்படத்தில் இவர்  விஜயுடன் இணைந்து நடித்தார். அதில் இவர் அவரது மாணவராக நடித்தார், மேலும் " வாத்தி கம்மிங் " பாடலிலும் தோன்றினார்.

இவரது அடுத்த படம் சூரியா மற்றும் பிரியங்கா அருள் மோகன் ஆகியோருடன் *[[எதற்கும் துணிந்தவன்]]* ஆகும்.

### தொலைக்காட்சி
*தமிழ் தொலைக்காட்சி உண்மைநிலை நிகழ்சியான  [[பிக் பாஸ் தமிழ் 5]]* இல் சிபி கலந்துகொண்டார். 12 லட்சம் ரொக்கப் பரிசுடன் 95வது நாள் நிகழ்ச்சியில் இருந்து வெளியேறினார். .

*பிக் பாசிலிருந்து* இவர் வெளியேறிய பிறகு, இவரது இன்ஸ்ட்டாகிராம் பக்கத்தில் வெகுசன இரசிகர்கள் நிறையபேர் பின்தொடர்ந்தனர். அதில் இவர் ஐந்து நாட்களில் கிட்டத்தட்ட 46,000  பின்தொடரபவர்களைப் பெற்றார். பிக் பாசில் இவரது நேர்மை, உண்மைத் தன்மை, ஆளுமை, கருணை, அமைதியான நகைச்சுவை, மற்ற போட்டியாளர்களிடம் அவர் காட்டும் மரியாதை ஆகியவற்றால் இவரை வெகுசன ரசிகர்களை பின்தொடர வைத்தது. இவர் பிக்பாஸ் வீட்டில் "சிபிலா" என்றும் "மேரீட் பேச்சுலர்" என்றும் அழைக்கப்பட்டார்.

## திரைப்படவியல்

### திரைப்படம்

### குறும்படம்

### இசைக் காணொலிகளில்

### தொலைக்காட்சி

## குறிப்புகள்

## வெளி இணைப்புகள்
*

பகுப்பு:1990 பிறப்புகள்
பகுப்பு:பிக் பாஸ் தமிழ் போட்டியாளர்கள்
பகுப்பு:தமிழ்நாட்டினர்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:வாழும் மக்கள்
ரெடின் கிங்ஸ்லி

**ரெடின் கிங்ஸ்லி** (*Redin Kingsley*) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தமிழ்த் திரைப்படங்களில் பணியாற்றி வருகிறார். இவர் திரைப்படங்களில் சத்தமாகவும், தட்டையாகவும் பேசும் பாணியில் மிகவும் பிரபலமானவர்.

## தொழில்
ரெடின் கிங்ஸ்லி திரைப்படங்களில் நுழைவதற்கு முன்பு சென்னை, பெங்களூர் போன்ற நகரங்களில் நடக்கும் அரசு கண்காட்சிகளுக்கு ஒரு நிகழ்ச்சி அமைப்பாளராகப் பணிபுரிந்தார். இவரது முதல் படம் நெல்சன் திலீப்குமார் இயக்கத்தில் 'வேட்டை மன்னன்' என்று கூறப்பட்டது. ஆனால் அந்த படம் அறியப்படாத காரணங்களால் கைவிடப்பட்டது. பின்னர் 2018இல், இவர் முதலில் நெல்சன் இயக்கிய நயன்தாராவின் கோலமாவு கோகிலாவில் தோன்றினார்.

சில படங்களில் சிறிய வேடங்களில் தோன்றிய பிறகு, இவர் நெற்றிக்கண் (2021) படத்தில் இரகசிய ஏஜென்டாகவும், 'டாக்டர்' (2021) படத்தில் மறைநிலை காவல் அதிகாரியாகவும் நடித்திருந்தார். நகைச்சுவையான பாத்திரங்களைத் தொடர்ந்து இவர் இரசினிகாந்தின் அண்ணாத்த (2021) படத்திலும் நடித்தார். இவரது தற்போதைய திட்டங்களில் சூர்யாவின் எதற்கும் துணிந்தவன், விஜய்யின் 'பீஸ்ட்' ஆகியவை அடங்கும். இரண்டுமே சன் பிக்சர்ஸ் தயாரிக்கின்றன. வடிவேலுவின் முந்தைய படங்களில் இவரது நடிப்பிற்காக இவர் அழைக்கப்பட்டு பாராட்டப்பட்டார்.
மேலும் வடிவேலுவின் வரவிருக்கும் நகைச்சுவைத் திரைப்படமான நாய் சேகர் ரிட்டர்ன்ஸ் படத்தில் ஒரு முக்கிய பாத்திரம் வழங்கப்பட்டது.

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:தமிழ் நகைச்சுவை நடிகர்கள்
நெல்சன் திலீப்குமார்

**நெல்சன் திலீப்குமார்** (*Nelson Dilipkumar*) திரைப்படங்களில் **நெல்சன்** என்று அழைக்கப்படும் இவர் ஓர் இந்திய திரைப்பட இயக்குநரும், திரைக்கதை எழுத்தாளரும் ஆவார். இவர் முக்கியமாக தமிழ்த் திரைப்படங்களில்  பணியாற்றுகிறார் . இவரது படங்கள் கருப்பு நகைச்சுவை மற்றும் ஒத்திசைக்கப்பட்ட நகைச்சுவை கதாபாத்திரங்களின் கூறுகளைக் கொண்டதாக அறியப்படுகின்றன. நெல்சன் தான் முதல் இயக்கிய கோலமாவு கோகிலா படத்திற்காக நோர்வே தமிழ்த் திரைப்பட விழாவில் சிறந்த திரைக்கதைக்கான விருதை வென்றார். தி டைம்ஸ் ஆஃப் இந்தியாவின் கட்டுரையில் 2018ஆம் ஆண்டின் நம்பிக்கைக்குரிய இயக்குனர்களில் இவர் பட்டியலிடப்பட்டார்.

## தொடக்க வாழ்க்கை
நெல்சன் சென்னையில் உள்ள புதுக் கல்லூரியில் காட்சி தொடர்பியல் (விசுவல் கம்யூனிகேஷன்) பட்டப்படிப்பு முடித்தவர். இவர் தனது திரை வாழ்க்கையை விஜய் தொலைக்காட்சியில் உதவிக் கதாசிரியராகத் தொடங்கினார். நெல்சனின் தந்தை 2018 நவம்பரில் காலமானார்.

## சான்றுகள்

## வெளி இணைப்புகள்
* 
* 

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:1984 பிறப்புகள்
நாய் சேகர் ரிட்டர்ன்ஸ்

***நாய் சேகர் ரிட்டர்ன்ஸ்*** (*Naai Sekar Returns*) என்பது 2022-இல் சுபாஸ்கரன் அல்லிராஜா தயாரிப்பில் இயக்குநர் சுராஜ் எழுதி  இயக்கிய இந்தியத் தமிழ் மொழி குற்றவியல் நகைச்சுவைத் திரைப்படமாகும். இப்படத்தில் வடிவேலு 4 ஆண்டுகளுக்குப் பிறகு மீண்டும் நடிக்கிறார். வடிவேலு மற்றும் சுராஜ் ஆகியோருடன் தனது முதல் கூட்டணியில் சந்தோஷ் நாராயணன் இப்படத்திற்கு இசையமைத்துள்ளார். இப்படம் சுராஜ் இயக்கிய தலை நகரம் (2006) திரைப்படத்தில் வடிவேலுவின் கதாபாத்திரத்தின் வழித்தொடர் ஆகும். இந்தத் திரைப்படம் 9 டிசம்பர் 2022 அன்று திரையரங்குகளில் வெளியிடப்பட்டது.

## நடிகர்கள்
* நாய் சேகராக வடிவேலு
* சிவாங்கி கிருஷ்ணகுமார்
* ரெடின் கிங்ஸ்லி
* ஆனந்தராஜ்
* லொள்ளு சபா மாறன்
* முனிஷ்காந்த்
* விக்னேஷ்காந்த்
* லொள்ளு சபா சேசு
* பிரசாந்த் ரங்கசாமி

## தயாரிப்பு
திரைப்படங்களில் நடிப்பதற்கு நடிகர் வடிவேலுவுக்கு வழங்கப்பட்ட தடை நீக்கப்பட்டதும், இயக்குநர் சுராஜுடன் தான் நடிக்கவுள்ளதாக நடிகர் வடிவேலு அறிவித்தார். இப்படத்தை லைக்கா தயாரிப்பகம் பதாகையின் கீழ் சுபாஸ்கரன் அல்லிராஜா தயாரித்து வருகிறார். இந்தப் படத்திற்கு ‘நாய் சேகர்’ என்று பெயரிடப்படும் என எதிர்பார்க்கப்பட்ட நிலையில், தலைப்பில் மாற்றம் செய்யப்பட்டுள்ளது. "தலை நகரம்" படத்திற்காக வடிவேலுவும், இயக்குநர் சுராஜும் முதன்முதலில் இணைந்தனர். அந்த படத்தில் நகைச்சுவைக் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. எனவே அந்த கதாபாத்திரத்தின் பெயரையே படத்தின் தலைப்பாக வைக்க படக்குழு திட்டமிட்டது. ஆனால் தலைப்பை சதீஸ் நடிப்பில் உருவாகும் படத்துக்கு ஏஜிஎஸ் என்டர்டெயின்மென்ட் நிறுவனம் பதிவு செய்துள்ளது.

பல விவாதங்களுக்குப் பிறகு, ஏஜிஎஸ் தயாரிப்பு நிறுவனம் தங்கள் படத்தை நாய் சேகர் என்ற பெயரில் வெளியிட்டது. எனவே தயாரிப்பாளர்கள் தலைப்பில் மாற்றம் செய்ய வேண்டியிருந்தது. மேலும் புதிய தலைப்பாக 'நாய் சேகர் ரிட்டர்ன்ஸ்' இறுதி செய்யப்பட்டது.

சமீபத்தில் ஒரு பேட்டியில், நகைச்சுவை நடிகர் ரெடின் கிங்ஸ்லி தான் படத்தில் இருப்பதை உறுதிப்படுத்தினார்.

## சான்றுகள்

பகுப்பு:இந்திய நகைச்சுவைத் திரைப்படங்கள்
பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
இந்திரா காங்கிரஸ்

**இந்திரா காங்கிரசு** (Indian National Congress Requisitionists) (1969-1978) காலகட்டத்தில் இந்தியாவில் செயல்பட்டு வந்த ஒரு அரசியல் கட்சியாகும். இது இந்திய தேசிய காங்கிரசில் இருந்து பிளவுபட்டு இந்திரா காந்தி தலைமையில் செயல்பட்டு வந்த கட்சியாகும்.

## மேற்கோள்கள்

பகுப்பு:இந்திய அரசியல் கட்சிகள்
இராம் சந்தர்

**தோபி இராம் சந்தர் (Dhobi Ram Chander)**  1947  ஆம் ஆண்டு நடைபெற்ற இந்தியா-பாக்கித்தான் போரின் போது மகாவீர் சக்ரா விருது பெற்ற ஒரு குடிமகன் ஆவார். மகாவீர் சக்ரா விருது பெற்ற இராணுவப் படைவீரர் அல்லாத இரண்டு குடிமக்களில் இவரும் ஒருவர் ஆவார்.   

## வாழ்க்கைக் குறிப்பு
இராம் சந்தர் 1921 ஆம் ஆண்டு  பஞ்சாபின் சலந்தரில் உள்ள கோட் கிசன் சந்து பகுதியில் பாகிர் சந்துக்கு மகனாகப் பிறந்தார். 

## இராணுவ வாழ்க்கை
1947 ஆம் ஆண்டு மே மாதத்தில்  இந்திய இராணுவத்தின் மெட்ராசு பொறியியலாளர் குழுமத்தின் 14 ஆம் படைப்பிரிவின் பொறியியல் பிரிவில்  சந்தர் சேர்ந்தார். இந்திய இராணுவத்தில் ஒரு குடிமகனாகவும், தொழிலில் ஒரு சலவை செய்பவராகவும் இருந்தார்.

1947 ஆம் ஆண்டு டிசம்பர் மாதம் 18 ஆம் தேதியன்று ஆயுதப்படை அதிகாரி எஃப்.டி.டபிள்யூ பாலோனின் தலைமையில் சம்முவுக்குச் செல்லும் பாதுகாவல் குழுவின் ஒரு பகுதியாக சந்தர் இருந்தார். பாதுகாவல் குழு  பாம்ப்லாவை அடைந்தபோது, எதிரியால் ஒரு பாலத்தின் மேல் தளம்  அகற்றப்பட்டு சாலைத் தடை உருவாக்கப்பட்டிருந்தது. பாலம் தொடர்ச்சியான தீயில் இருந்தபோது, பாதுகாவல் தளபதிக்கு தளத்தை  மாற்ற சந்தர் உதவினார். அதிகாரி பாலோன் காயமடைந்தபோது, சந்தர்  அதிகாரியின் துப்பாக்கியை எடுத்து எதிரிகளை முன்னேற விடாமல்  வைத்திருக்க உதவினார். மேலும் எதிரிகளை சுட்டுவீழ்த்தி  ஐந்து முதல் ஆறு பேர் வரை உயிரிழப்புகளையும் ஏற்படுத்தினார். படையிலிருந்து தனியாகப் பிரிந்த நிலையில் காயம்பட்டு இரத்தம் இழந்துகொண்டிருந்த  இவருடைய அதிகாரி பாலோனுக்கு 13 கிலோமீட்டர் தொலைவிலுள்ள  படைப்பகுதிக்கு வர உதவினார்&nbsp; 

## இறப்பு
இராம் சந்தர் 1998 ஆம் ஆண்டு இறந்தார் 

## மேற்கோள்கள்


பகுப்பு:1998 இறப்புகள்
பகுப்பு:1921 பிறப்புகள்
பகுப்பு:மகாவீர் சக்கரம் விருது பெற்றவர்கள்
நாய் சேகர்

***நாய் சேகர்*** ( *Naai Sekar* ) என்பது 2021ஆம் ஆண்டு தமிழ் மொழியில் வெளியான அறிவியல் புனைகதை நகைச்சுவைத் திரைப்படமாகும். இதை அறிமுக இயக்குநர் கிஷோர் ராஜ்குமார் எழுதி இயக்கியுள்ளார். ஏஜிஎஸ் என்டர்டெயின்மென்ட் பதாகையின் கீழ் கல்பாத்தி எஸ். அகோரம் தயாரித்துள்ளார். இப்படத்தில் சதீஸ், பவித்ரா லட்சுமி (அறிமுகம்), ஜார்ஜ் மரியன், சங்கர் கணேஷ், லிவிங்ஸ்டன், இளவரசு, சிறீமன் உள்ளிட்ட துணை நடிகர்களுடன் நடித்துள்ளனர். ஒரு லாப்ரடர் ரெட்ரீவர் நாயும் ஒரு முக்கிய பாத்திரத்தில் நடித்துள்ளது. படம் நாயுடன் தனது ஆன்மாவை மாற்றிக்கொள்ளும் ஒரு மனிதனின் கதையைச் சுற்றி வருகிறது. ஒலிப்பதிவில் அனிருத் ரவிச்சந்திரன் இசையமைத்த ஒரு பாடலுடன் மூன்று பாடல்கள் இடம்பெற்றன. இப்படம் விமர்சன ரீதியாகவும் வணிக ரீதியாகவும் வெற்றி பெற்றது.

### தலைப்பு சர்ச்சை
லைக்கா தயாரிப்பகம் தயாரிப்பில் இயக்குநர் சுராஜ் இயக்கத்தில் நடிகர் வடிவேலு நடிக்கும் படத் தலைப்பை 'நாய் சேகர்' என்று திட்டமிட்டனர். 2006இல் வெளியான தலைநகரம் படத்தில் வடிவேலுவின் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. ஆனால் தலைப்பு ஏற்கனவே ஏஜிஎஸ் என்டர்டெயின்மென்ட் மூலம் பதிவு செய்யப்பட்டிருந்தது. பல விவாதங்களுக்குப் பிறகு, ஏஜிஎஸ் என்டர்டெயின்மென்ட் படத்திற்கு 'நாய் சேகர்' என்றே தலைப்பிட்டு வெளியிட்டது. எனவே வடிவேலுவின் படத்தின் தயாரிப்பாளர்கள் படத்தலைப்பை நாய் சேகர் ரிட்டர்ன்ஸ் என மாற்றம் செய்தனர்.

## வெளியீடு
படத்தின் முன்னோட்டம் 1 சனவரி 2022 அன்று வெளியானது. படத்தை தைப்பொங்கல் விடுமுறையை முன்னிட்டு சனவரி 13, 2022 அன்று வெளியிட தயாரிப்பாளர்கள் திட்டமிட்டனர்.

திரையரங்குகளுக்குப் பிந்தைய தொலைக்காட்சி செயற்கைக்கோள் மற்றும் டிஜிட்டல் ஸ்ட்ரீமிங் உரிமைகளை முறையே சன் தொலைக்காட்சி மற்றும் நெற்ஃபிளிக்சு வாங்கியுள்ளது.

## நடிகர்கள்
* சேகர் லட்சுமிபதியாக சதீஷ்
* புருனோ - படையப்பா
** சிவா படையப்பாவின் பின்னணிக்குரல்
* லொள்ளு சபா மாறன் - மாலி
* பூஜா நீலகண்டனாக பவித்ரா லட்சுமி
* விஞ்ஞானி ராஜராஜனாக ஜார்ஜ் மேரியன்
* "தண்ணி தொட்டி" சுகுமாராக ஷங்கர் - கணேஷ்
* தங்கராஜ் போலீஸ் அதிகாரியாக லிவிங்ஸ்டன்
* இளவரசு - பூஜாவின் அப்பாவாக
* சேகரின் தந்தையாக ஞானசம்பந்தம்
* சேகரின் அம்மாவாக நித்யா ரவீந்திரன்
* சுவாமிநாதன் - மண்டல மேலாளர்
* நிறுவன இயக்குநராக வினோதினி வைத்தியநாதன்
* பூஜாவின் அழகுக்கலைஞராக சுனிதா கோகோய்
* மருத்துவராக புஜ்ஜி பாபு

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:2022 தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:மனோபாலா நடித்த திரைப்படங்கள்
மூவிணைய-பியூட்டைல் நைத்திரைட்டு

**மூவிணைய-பியூட்டைல் நைத்திரைட்டு** (*Tert-Butyl nitrite*) (CH3)3CONO என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற நீர்மமாகக் காணப்படும் இதை நைட்ரசு அமிலத்தின் மூவிணைய-பியூட்டைல் எசுத்தர் என்கிறார்கள். கரிமத் தொகுப்பு வினைகளில் மூவிணைய-பியூட்டைல் நைத்திரைட்டு ஒரு வினையாக்கியாகப் பயன்படுத்தப்படுகிறது. மூவிணைய பியூட்டைல் ஆல்ககாலுடன் சேர்த்து மூவிணைய-பியூட்டைல் நைத்திரைட்டை ஒரு கரைசலாகவும் பயன்படுத்தலாம். 
## மேற்கோள்கள்

பகுப்பு:ஆல்க்கைல் நைட்ரைட்டுகள்
பகுப்பு:டெர்ட்-பியூட்டைல் எசுத்தர்கள்
கேரளத்தில் உள்ள இந்து கோயில்களின் பட்டியல்

**கேரளத்தில் உள்ள இந்து கோயில்களின் பட்டியல்** (*List of Hindu temples in Kerala*) இது தென்னிந்திய மாநிலமான கேரளத்தில் உள்ள புகழ்பெற்ற இந்துக் கோவில்களின் பட்டியலாகும்.   கேரளத்தில் உள்ள கோவில்களில் மாவட்டம் வாரியாக திருவிதாங்கூர் தேவசம் வாரியத்தின் கீழ் 1248 கோவில்கள் உள்ளன. தனியாருக்குச் சொந்தமான ஆயிரக்கணக்கான கோயில்களும் உள்ளன. சாதாரண கோயில்கள் என்று சொல்லப்படுவதைத் தவிர, சிறீ நாராயணகுரு போன்ற மகான்களுக்கு அர்ப்பணிக்கப்பட்ட கோயில்கள் ஏராளம். இவற்றின் சரியான எண்ணிக்கை கிடைக்கவில்லை.

## ஆலப்புழா

## எர்ணாகுளம்

## இடுக்கி

## கண்ணூர்

## காசர்கோடு

## கொல்லம்

## கோட்டயம்

## கோழிக்கோடு

## மலப்புறம்

## பாலக்காடு

## பத்தனம்திட்டா

## திருவனந்தபுரம்

## திருச்சூர்

## வயநாடு

மாவட்டத்தில் உள்ள மற்ற கோவில்கள்:

* அம்மா திருவடி கோயில்
* குட்டுமுக் சிவன் கோவில், குட்டுமுக்
* தாணிக்குடம் பகவதி கோவில், தாணிக்குடம்
* திருவுள்ளக்காவு சிறீ தர்ம சாஸ்தா ஆலயம்
* தொட்டிபால் பகவதி கோவில், தொட்டிபால்
* திரிக்கூர் மகாதேவன் கோவில், ஓரகம்

## சான்றுகள்
சீனிச்சி நோயிரி

**சினீச்சி நோயிரி** *(Shin'ichi Nojiri)* (野尻 伸) ஒரு யப்பானிய இயற்பியலாளர் ஆவார். இவர் கோட்பாட்டு இயற்பியலில் ஆர்வம் காட்டுகிறார். இவர் நீள்நெடுக்கத் திருத்திய ஈர்ப்பு படிமங்களில் அக்கறை கொண்டுள்ளார்.  இவர் இத்தலைப்புகளில் நயோகா பல்களைக்கழகத்தில் துகள், வானியற்பியல் அறிவியல் பிரிவில் சர்ஜீ ஒதிந்த்சோவுடன் ஒருங்கிணைந்து ஆய்வு செய்கிறார்.

## வெளி இணைப்புகள்
*S. Nojiri webpage
*Research activity and publications of Prof. S. Nojiri
*ScienceWatch.com interview
*Google Scholar Citations

பகுப்பு:சப்பானிய இயற்பியலாளர்கள்
பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:சப்பானிய வானியலாளர்கள்
பிரையார்டைட்டு

**பிரையார்டைட்டு** (*Briartite*) என்பது ஓர் ஒளிபுகாத அடர்-சாம்பல் நிற உலோக சல்பைடு கனிமமாகும், Cu2(Zn,Fe)GeS4 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது.  மற்ற செருமேனியம்-காலியம்-சல்பைடுகள் போல இக்கனிமத்தில் காலியம் மற்றும் வெள்ளீயத்தின் சுவடுகள் காணப்படுகின்றன.

பன்னாட்டு கனிமவியல் சங்கம் பிரையார்டைட்டு கனிமத்தை Btt என்ற குறியீட்டால் அடையாளப்படுத்துகிறது.

1965 ஆம் ஆண்டு காங்கோ நாட்டின் பிரின்சு இலியோபோல்டு சுரங்கத்தில் பிரையார்டைட்டு கண்டறியப்பட்டது. தற்போது இச்சுரங்கம் கிப்புசி சுரங்கம் என்று அழைக்கப்படுகிறது. பிராங்கோட்டு மற்றும் பலர் சேர்ந்து இதை கண்டறிந்தனர். கிப்புசி சுரங்கத்தை ஆய்வு செய்த காசுடன் பிரையார்டின் பெயர் இக்கனிமத்திற்குச் சூட்டப்பட்டது.

நமீபியா, கிரீசு மற்றும் எசுப்பானியா நாடுகளிலும் பிரையார்டைட்டு கனிமம் காணப்படுகிறது.

## மேற்கோள்கள்


பகுப்பு:துத்தநாகக் கனிமங்கள்
பகுப்பு:செருமேனியக் கனிமங்கள்
பகுப்பு:இரும்பு(II) கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:சல்பைடு கனிமங்கள்
பகுப்பு:செப்புக் கனிமங்கள்
வில்பிரெடு சுபென்சர் இலெங்கு

**வில்பிரெடு சுபென்செர் இலெங்கு** *(Wilfrid Spencer Leng)* (21 அக்தோபர் 1952 – 30 ஆகத்து 2002)ஒரு பிரித்தானியக் கணிதவியலாளரும் வானியலாளரும் எழுத்தாளரும் ஆவார் .இவர் அய்ன்சுட்டைனின் சார்பியல் கோட்பாட்டையும் குவைய இயக்கவியலையும் இணைத்து எழுதிய அனைத்துக்குமான கோட்பாடு எனும் நூலூக்குப் பங்களிப்பு செய்துள்ளார்.

இலெங்கு 1952 இல் கிராய்தோனில் பிற்ந்தார். இவர் இலண்டனில் உள்ள துல்விச் கல்லூரியிலும் பிறகு கேம்பிரிட்ஜ் மகதலேனா கல்லூரியிலும் படித்தார் .இவர் சிறிது காலம் மில்பீல்டு பள்ளியில் கல்வி கற்பித்துள்ளார். இவர் 1983 இல்  *Sing England to Italy* எனும் கவிதைத் தொகுப்பை வெளியிட்டுள்ளார். இவரது கவிதைகள் பிரித்தானியக் கவிவாணராகிய ஜான் பெத்தீமனல் ஆழமான அழகு ததும்பும் கவிதைகளாகப் பாராட்டப்பட்டுள்ளன.  இலெங்கு படைப்பிலக்கியங்களைக் கற்பித்துள்ளார்.இவர் சிறந்த கல்வியாளராக மெய்யியல், அண்டவியல், அறிவியல், வரலாறு என பலபுலங்களில் எழுதி வெளியிட்டுள்ளார். மேலும் இவர் ஆண்டுதோறும் கிராய்தோன் கல்லூரியில் அய்ன்சுட்டைன் உரைகளையும் ஆற்றியுள்ளார்.என்றாலும் இவரது முழுமையான ஈடுபாடு கணித் இயற்பியலில் பொதிந்திருந்தது. இவர் 1990 களில் கணிதவியல் கருத்தரங்குகளில் பல ஆய்வுகளைப் படித்துள்ளார். இவர் 1999 இல் *அனைத்துக்குமான கோட்பாட்டுச் சமன்பாடு* எனும் நூலை இயற்றினார். இந்நூலில்  " அனைத்தும் பல்லண்டத்தில் தோன்றி அதோடு இணைந்துறவாடிப் பல புள்ளிகளை உருவாக்க, ஒவ்வொரு புள்ளியும் மறுபடியும் ஓர் அண்டத்தைத் தோற்றுவிக்கிறது".  

இலெங்கு இலண்டனில் 2002  இல் நோயால் இறந்தார்.  இவர் கணிதவியல் கருத்தரங்கு ஒன்றுக்குப் பீக்கிங் சென்றபோது தான் இந்நோய்வாய்பட்டுள்ளார்.

## மேற்கோள்கள்

பகுப்பு:1952 பிறப்புகள்
பகுப்பு:2002 இறப்புகள்
பகுப்பு:பிரித்தானியக் கணிதவியலாளர்கள்
பகுப்பு:அண்டவியலாளர்கள்
பகுப்பு:பிரித்தானிய அண்டவியலாளர்கள்
திமோத்தி சிராபேக்

**டிம் இரிச்சர்டு வால்டேர் சிராபேக் கிராகே** *(Tim Richard Walter Schrabback–Krahe)* ஒரு சூட்டன்போர்டு பல்கலைக்கழகத்தில் அமைந்த காவ்லி துகள் வானியற்பியல், அண்டவியல் நிறுவனக் கிப்பாக்(KIPAC) ஆய்வுறுப்பினர் ஆவார். இவர் புதிர்க்கதிர் வானியல், நோக்கீட்டு அண்டவியல் குழுவில் பணிபுரிகிறார். இவரது ஆய்வு மென் ஈர்ப்பு வில்லையாக்கத்திலும் அண்டவியிலிலும் வானியற்பியலிலும் அதன் பயன்பாடுகளிலும் கவனம் குவிக்கிறது.

•CFHT வில்லை
•*இயூக்ளிடு*
• MAD  கொத்து அளக்கை

இவர் இலெய்டன் நோக்கீட்டகத்தில் அண்ட அளக்கை அறிவியலாளர் குழு ஒன்றுக்குத் தலைமை தாங்கி வருகிறார். இக்குழு தன் அண்ட அளக்கை வெளிப் புலத்தில்  446 000 பால்வெளிகளை செறிவாக ஆய்வு செய்தது. அபுள் விண்வெளித் தொலைநோக்கியைப் பயன்படுத்தி இவ்வளவு பெரிய அளக்கையை எவரும் இதுவரை நிகழ்த்தவில்லை. இந்த ஆய்வு அண்டம் கருப்பு ஆற்றல் எனும் புதிர்நிலை உறுப்பால் கூடுதலாக முடுக்கப்படுகிறது என்று தனித்து உறுதிப்படுத்தியது. இதுபோன்ற சில தனித்த உறுதிப்பாடுகள் முன்னரே அளக்கைகளில் பெறப்பட்டுள்ளன.

## மேற்கோள்கள்

## வெளி இணைப்புகள்
* thesis-''Measuring cosmological weak lensing using the Advanced Camera for Surveys on board the Hubble Space Telescope''
* weak lensing 
* list of researches he has involvement with 
* Weak gravitational lensing on arxiv.org

பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்
தானியேல் ஐசென்சுட்டைன்

**தானியேல் ஐசென்சுட்டைன்** (*Daniel Eisenstein*; பிறப்பு: 1970) ஓர் அண்டவியலாளரும் கல்வியியலாளரும் ஆவார். அய்ன்சுட்டைன் (1996) ஆர்வார்டு பல்கலைக்கழகத்தில் இளவல் பட்டம் பெற்று அங்கேயே பணிபுரிகிறார். இவர் சிக்காகொ பகலைக்கழக உயராய்வு மையத்தில் உயராய்வு மையத்தில் முதுமுனைவர் பட்டம் பெற்றார். இவர் 2001 இல் அரிசோனா பல்கலைக்கழகத்தில் பேராசிரியராகச் சேர்ந்தார். இவர் 2010 இல் வானியல் பேராசிரியராக ஆர்வார்டு பல்கலைக்கழகத்தில்  சேர்ந்து பணிபுரிந்து வருகிறார். இவர் 2014 இல் பிரேமியோ சா பரிசை ஓர் இணைவெற்றியாளராகப் பெற்றுள்ளார். சிறுகோள் 183287 டய்ன்சுட்டைன்  இவரது நினைவாகப் பெயரிடப்பட்டுள்ளது.

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:அமெரிக்க அண்டவியலாளர்கள்
பகுப்பு:அமெரிக்க வானியலாளர்கள்
பண்டார் துன் ரசாக்

**பண்டார் துன் ரசாக்**, (மலாய்: *Bandar Tun Razak*; ஆங்கிலம்: *Bandar Tun Razak*; சீனம்: *敦拉萨镇*); என்பது மலேசியா, கோலாலம்பூர் மாநகரத்தில், அமைந்து உள்ள புறநகரம். உயர்க்கல்வி நிலையங்களுக்கு புகழ்பெற்ற இடமாக விளங்குகிறது. அத்துடன் தனித்த ஒரு நாடாளுமன்றத் தொகுதியாகவும் இயங்குகிறது.

மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக், சுங்கை பீசி உத்திநோக்கு மண்டலத்தில் *(Bandar Tun Razak - Sungai Besi Strategic Zone)* அமைந்து உள்ளது.

## அமைவு வசதிகள்

பண்டார் துன் ரசாக்கில், கோலாலம்பூர் காற்பந்து விளையாட்டரங்கம் *(Kuala Lumpur Football Stadium);* ஈருருளி சுற்றரங்கம் *(Velodrome);* ஒரு பொது நீச்சல் குளம், விளையாட்டு மையம்; மலேசிய தேசிய பல்கலைக்கழக மருத்துவமனை *(Hospital Universiti Kebangsaan Malaysia);* கோலாலம்பூர் மாநகராண்மைக் கழகத்தின் கிளை அலுவலகம்; போன்ற மற்ற வசதிகள் உள்ளன.

மலேசிய தேசிய பல்கலைக்கழக மருத்துவமனை, தற்சமயம் துவாங்கு முக்ரிஸ் மருத்துவமனை *(Hospital Canselor Tuanku Muhriz UKM)* என்று அழைக்கப் படுகிறது.

## வரலாறு

பண்டார் துன் ரசாக் 1970-களில், கோலாலம்பூரில் ஒரு சிறிய நகரமாக இருந்தது. முன்னர் காலத்தில் கம்போங் காங்கோ *(Kampung Konggo; Congo Village)* என்று அழைக்கப்பட்டது. 

ஐக்கிய நாடுகள் சபையின் கீழ் 1960-ஆம் ஆண்டுகளில், காங்கோ குடியரசில் பணியாற்றி ஓய்வு பெற்ற மலேசிய இராணுவ வீரர்களுக்கான குடியேற்றப் பகுதியாக இருந்தது. 

### கம்போங் காங்கோ

அதனால் அதற்கு *கம்போங் காங்கோ* என்று பெயரிடப்பட்டது. இந்தப் பகுதியில் 1990-ஆம் ஆண்டுகளில் புதிய நவீன வீடமைப்புகள் அமைக்கப்பட்டன. அவற்றில் காங்கோவில் பணியாற்றிய இராணுவ வீரர்களில் சிலருக்கு வீடுகள் கொடுக்கப்பட்டன. அவர்களில் சிலர் இன்னும் அங்கு வாழ்கின்றனர்.

1984 பிப்ரவரி 1-ஆம் தேதி மலேசியக் கூட்டாட்சி பிரதேசத்தின் 10-ஆம் ஆண்டு விழா கொண்டாடப்பட்டது. அப்போது மலேசியாவின் நான்காவது பிரதமர் துன் டாக்டர் மகாதீர் முகமது அவர்களால், கம்போங் காங்கோ என்பது பண்டார் துன் ரசாக் என பெயர் மாற்றம் செய்யப் பட்டது.

### 2008-ஆம் ஆண்டுப் பொதுத் தேர்தலில் மாற்றம்

1990-களின் பிற்பகுதியில், பண்டார் துன் ரசாக், செராஸ் நாடாளுமன்றத் தொகுதியில் இருந்து பிரிக்கப்பட்டு, தனித்த ஒரு நாடாளுமன்றத் தொகுதியாக மாற்றப் பட்டது. 2008 பொதுத் தேர்தல் வரை, பண்டார் துன் ரசாக், அம்னோ மற்றும் பாரிசான் நேசனல் கூட்டணியின் கோட்டையாக இருந்தது. 

2013-ஆம் ஆண்டு பொதுத் தேர்தலில் பாக்காத்தான் அரப்பான் கூட்டணி, பண்டார் துன் ரசாக் தொகுதியைக் கைப்பற்றிக் கொண்டது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:கோலாலம்பூர் கூட்டாட்சி நகரங்கள்
சுட்டீவென் இராலிங்சு

**சுட்டீவென் கிரெகொரி இராலிங்சு** *(Steven Gregory Rawlings)* (11 அக்தோபர், 1961 – 11, ஜனவரி, 2012) ஒரு வானியற்பியலாளர் ஆவார். இவர் ஆக்சுபோர்டு பல்கலைக்கழகத்தில் வானியற்பியல் பேராசிரியாக இருந்தார். இவர் புனித் பீட்டர் கல்லூரியில் ஆக்சுபோர்டு, கேம்பிரிட்ஜ், டப்ளின் ஆய்வுறுப்பினராகவும் இருந்துள்ளார். இவர் கேம்பிரிட்ஜ் புனித ஜான் கல்லூரியில் இயற்பியலும் கோட்பாட்டு இயற்பியலும் படித்து கதிர்வீச்சு வானியலில் முனைவர் பட்டத்தை 1988 இல் பெற்றார். இவர் சதுர கிலோமீட்டர் அணித் திட்டத்தில் தலைமையேற்ற அறிவியலாளரில் ஒருவராவார்.

இவர் 2012, ஜனவரி, 13இல் தன் நெருங்கிய தோழியும் உடன் பணிபுரிந்தவருமான முனைவர் தேவிந்தர் சிவியாவின் வீட்டில் இறந்தார்.. சிவியா அறிவியலுக்கான கணிதவியல் விரிவுரையாளராக ஆக்சுபோர்டு புனித் ஜார்ஜ் கல்லூரியில் பணிபுரிந்து வந்தார். இவரது இறப்பு தற்செயலானதாகப் பதிவு செய்யப்பட்டது.இவர் சிவியாவுடன் இணைந்து *Foundations of Science Mathematics* எனும் நூலை எழுதியுள்ளார். இந்நூல் 1999 இல் ஆக்சுபோர்டு பல்கலைக்கழகத்தால் வெளியிடப்பட்டது. 

சில்போல்ட்டன் நோக்கீட்டகத்தின் தாழ் அலைவெண் அணி தொலைநோக்கி இராலிங்சு அணி என இவரது நினைவாக 2013, ஆகத்து, 27 இல் பெயரிடப்பட்டது.

## மேற்கோள்கள்

பகுப்பு:1961 பிறப்புகள்
பகுப்பு:2012 இறப்புகள்
பகுப்பு:அண்டவியலாளர்கள்
பகுப்பு :பிரித்தானிய அண்டவியலாளர்கள்
பகுப்பு:வானியற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:கதிர்வீச்சு வானியலாளர்கள்
கார்ல் மார்க்சு நினைவுச்சின்னம்

**கார்ல் மார்க்சு நினைவுச்சின்னம்** (*Karl Marx monument*) என்பது உருசிய நாட்டின் மாசுகோ நகரில்  1962 ஆம் ஆண்டு சோவியத் நாட்டின் சிற்பி இலெவ் கெர்வெல் என்பவரால் உருவாக்கபட்ட ஒரு நினைவுச்சின்னமாகும்.  மாசுகோவிலுள்ள நாடக அரங்க சதுக்கத்தின் போல்சோய் நாடக அரங்கு அருகில்  இந்நினைவுச் சின்னம் அமைந்துள்ளது.

மார்க்சு நினைவுச்சின்னம் 160 டன் எடையுள்ள சாம்பல் நிற கருங்கல்லின் ஒற்றைத் தொகுதியால் செய்யப்பட்டதாகும். குடசேவ்சுகி சுரங்க குவாரியில் உள்ள டினெப்ரோபெட்ரோவ்சுக்கிற்கு அருகே இங்கருங்கல் தோண்டி எடுக்கப்பட்டது. தற்போது இவ்விடம் உக்ரைனில்  அமைந்துள்ளது. மார்க்சு மேடையில் நின்று கொண்டு, உழைக்கும் மக்களை நோக்கி அனல் பறக்கும் பேச்சால் உரையாற்றுவது போல் இந்த நினைவுச் சின்னம் சித்தரிக்கப்பட்டுள்ளது. சோவியத் ஒன்றியத்திலுள்ள அனைத்து நாடுகளின் பாட்டாளிகளே, ஒன்றுபடுங்கள்! என்ற முழக்கத்துடன் நினைவுச் சின்னம்  அலங்கரிக்கப்பட்டுள்ளது.  முன்புறத்தில் நினைவுச்சின்னத்தின் இருபுறமும் இரண்டு கருங்கல் தூண்கள் அமைக்கப்பட்டுள்ளன.  அவற்றில் ஒன்றில் மார்க்சின் இறுதிச் சடங்கில் கூறப்பட்ட பிரெடரிக் ஏங்கெல்சின் வார்த்தைகள்  செதுக்கப்பட்டுள்ளது: "இவரது பெயரும் செயலும் பல நூற்றாண்டுகளுக்கு நீடிக்கும்" என்பன அவ்வார்த்தைகளாகும்.  மற்றொன்றில் - லெனினின் சொற்றொடரான "மார்க்சின் போதனை சர்வ வல்லமை வாய்ந்தது, ஏனென்றால் அது ஓர் உண்மை."  என்ற வார்த்தைகள் செதுக்கப்பட்டுள்ளது.

## வரலாறு
1957 ஆம் ஆண்டின் தொடக்கத்தில், மார்க்சின் நினைவுச்சின்னத்திற்கான சிறந்த திட்டத்திற்காக  அனைத்து சங்கத்தினருக்கான  ஒரு போட்டி நடைபெற்றது;  இப்போட்டியின்  வெற்றியாளர் சிற்பி லெவ் கெர்பெலின் தலைமையிலான படைப்பாற்றல் குழுவாகும். நினைவுச்சின்னத்தின் பிரமாண்டமான திறப்புவிழா அக்டோபர் 29, 1961 அன்று நடைபெற்றது.  உயர் கட்சி மற்றும் சோவியத் தலைமை, காங்கிரசு பிரதிநிதிகள், பிற நாடுகளின் பொதுவுடமைக்  கட்சிகளின் விருந்தினர்கள் முன்னிலையில்  இவ்விழா நடைபெற்றது.

## பரவலர் பண்பாட்டில்
1988 ஆம் ஆண்டு அதிரடித் திரைப்படமான ரெட் ஈட் திரைப்படத்தில் இந்நினைவுச் சின்னம் இடம்பெற்றுள்ளது.

## மேர்கோள்கள்

பகுப்பு:உருசியா
பகுப்பு:பொதுவுடைமை
தொழிலாளர் உற்பத்தித் திறன் அடிப்படையில் நாடுகளின் பட்டியல்

**தொழிலாளர் உற்பத்தித் திறன் அடிப்படையில் நாடுகளின் பட்டியல்** (*List of countries by labour productivity*) இங்கு பட்டியலிடப்பட்டுள்ளது. தொழிலாளர் உற்பத்தித்திறன் என்பது ஒரு மணி நேர வேலை நேரத்திற்கு உருவாக்கப்படும் மொத்த உள்நாட்டு உற்பத்தியாகும்.

## பட்டியல்
2011 ஆம் ஆண்டில் ஒரு மணி நேரத்திற்கு தொழிலாளர் உற்பத்தித்திறன் மூலம் பல்வேறு நாடுகள் ஈட்டிய டாலர், தரவு ஒரு மணி நேர வேலைக்கான உற்பத்தி என எடுத்துக் கொள்ளப்பட்டுள்ளது.

## வளர்ச்சி வரலாறு
பொருளியல் கூட்டுறவு மற்றும் வளர்ச்சிக்கான அமைப்பு வெள்ளியிட்ட 1970 ஆம் ஆண்டிலிருந்து பல்வேறு நாடுகளின் வளர்ச்சி வரலாறு 

## மேற்கோள்கள்

பகுப்பு:தொழிற்துறை
பகுப்பு:பட்டியல்கள்
ஈசுவர ஐயர்

**ஈசுவர ஐயர்** (*Easwara Iyer*) என்பவர் ஓர் இந்திய அரசியல்வாதி ஆவார். இவர் 1957 முதல் 1962 வரை திருவனந்தபுரம் மக்களவையின் நாடாளுமன்ற உறுப்பினராக பணியாற்றினார். கேரளா உருவான பிறகு திருவனந்தபுரத்திற்கு நடைபெற்ற முதல் நாடாளுமன்றத் தேர்தலில் வெற்றி பெற்றவர் இவர், இவர் தனது நெருங்கிய போட்டியாளரான பிரஜா சோசலிஸ்ட் கட்சியின் ஏ. தாணு பிள்ளையை 10,944 வாக்குகள் வித்தியாசத்தில் தோற்கடித்து சுயேச்சையாகத் தேர்ந்தெடுக்கப்பட்டார்.

## மேற்கோள்கள்

பகுப்பு:2ஆவது மக்களவை உறுப்பினர்கள்
பிரசியோடைமியம்(III) நைட்ரேட்டு

**பிரசியோடைமியம்(III) நைட்ரேட்டு** (*Praseodymium(III) nitrate*) என்பது Pr(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் காணப்படும் இச்சேர்மம் நீரை நன்றாக உறிஞ்சி அறுநீரேற்றாக உருவாகிறது. முனைவுக் கரைப்பான்களில் பிரசியோடைமியம்(III) நைட்ரேட்டு கரையும்.
  
## பயன்கள்
பிரசியோடைமியம்(III) நைட்ரேட்டு ஒளிரும் காட்சி குழாய்களிலும் ஒளிர்பொருளாகவும் பயன்படுத்தப்படுகிறது.  பிரசியோடைமியம் மாலிப்டேட்டு தயாரிக்கப் பயன்படும் மீயொலி தொகுப்பு முறையில் பயன்படுத்தப்படுகிறது.  இலந்தனைடு ஆக்சிசல்பைடு தயாரிப்பிலும் இது ஒரு பங்கு வகிக்கிறது.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:நைட்ரேட்டுகள்
பகுப்பு:மினுமினுக்கும் மற்றும் ஒளிரும் பொருட்கள்
பிக் பேஷ் லீக்

**பிக் பாஷ் லீக்**  (**''[[கே எப் சி|கே.எஃப்.சி]] பிக் பாஷ் லீக்**  என்று அலுவல் முறையில் அழைக்கப்படுகிறது ; பெரும்பாலும் **பிபிஎல்** அல்லது **பிக் பாஷ்** என்று சுருக்கமாக அழைக்கப்படுகிறது*) என்பது ஆத்திரேலிய தொழில்முறை [[இருபது20|இருபது20 துடுப்பாட்டப்]] போட்டித் தொடர் ஆகும்.

இதற்கு முன்னால் ஆத்திரேலியாவில் விளையாடப்பட்ட தொழில்முறை இருபது20 தொடரான   "கே.எப்.சி   *இருபது20 பிக் பாஷ்"*  தொடருக்கு மாற்றாக இத்தொடர்  [[ஆத்திரேலியத் துடுப்பாட்ட அணி|ஆத்திரேலிய துடுப்பாட்ட வாரியத்தால்]]  2011 இல்  நிறுவப்பட்டது. மேலும் ,இத்தொடர் முன்னர் பங்கேற்ற ஆறு மாநில அணிகளுக்குப் பதிலாக எட்டு நகரங்கள்  அடிப்படையிலான அணிகளைக் கொண்டது.

இத்தொடருக்கு, துரித உணவு விற்பனை நிறுவனமான [[கே எப் சி|கே.எஃப்.சி]] தொடக்கத்தில் இருந்து நிதியுதவி அளித்து வருகிறது .பிபிஎல் 11 (2021/22)  தொடரின் இறுதிப்போட்டியில் சிட்னி சிக்ஸர்ஸ் அணியை 79 ஓட்டங்கள் வித்தியாசத்தில் வீழ்த்தி பெர்த் ஸ்கோசேர்ஸ் அணி வாகை சூடியது. 

பிபிஎல் போட்டிகள் ஆத்திரேலியாவில் [[கோடைகாலம்|கோடைக்காலத்தில்]]  (டிசம்பர், ஜனவரி, மற்றும் பிப்ரவரி மாதங்கள்) விளையாடப்படுகிறது.  

போட்டியில் பங்கேற்ற எட்டு அணிகளில் ஆறு அணிகள் ஒரு முறையாவது பட்டத்தை வென்றுள்ளன. பெர்த் ஸ்கோசேர்ஸ் அணி  இத்தொடரின் வரலாற்றில் மிகவும் வெற்றிகரமான அணியாகும். சிட்னி சிக்சர்ஸ் அணி  மூன்று முறை பட்டத்தை வென்றுள்ளது. [[அடிலெயிட்  ஸ்ரைக்கர்ஸ்]], மெல்போர்ன் ரெனிகேட்ஸ், [[பிரிஸ்பேன் ஹீட்]] மற்றும் சிட்னி தண்டர் ஆகிய நான்கு அணிகள் பட்டத்தை தலா ஒருமுறை வென்ற மற்ற நான்கு அணிகள் ஆகும்.  

== தொடர் அமைப்பு ==

=== குழுநிலைச் சுற்று ===

முதல் பதிப்பைத் தவிர, 2017-18 பதிப்பு வரை இத்தொடரின் குழுநிலைச் சுற்றுகளில் 32 ஆட்டங்கள் இடம்பெறும்.

2018-19 பதிப்பு முதல், 56 ஆட்டங்கள் கொண்ட தொடராக *பிபிஎல்* மாற்றப்பட்டது. அதாவது, ஒவ்வொரு அணியும் மற்ற அணிகளுடன் தலா 2 ஆட்டங்கள் ஆட வேண்டும்.

=== தகுதிநிலைச் சுற்று ===
[[படிமம்:Working of BBL Play-offs.png|thumb|340x340px|பிபிஎல் குழுநிலைச்சுற்றுகள்  நடக்கும் முறை ]]
2011-12 பதிப்பு  முதல் 2018-19 பதிப்பு  வரை , தகுதிநிலைச் சுற்றுகளில் புள்ளிபட்டியலில் முதல் 4 இடம் பிடித்த அணிகள் விளையாடும். 

தகுதிநிலைச் சுற்றின் அமைப்பில் பல மாற்றங்கள் 2019-20 பதிப்பின் போது அறிமுகப்படுத்தப்பட்டது.  அதன்படி குழுநிலைச்சுற்றில் முதல் 5 இடங்கள் பிடித்த அணிகள் தகுதிநிலைச் சுற்றில் நுழையும். தகுதிநிலைச் சுற்றில் உள்ள போட்டிகள் :- 
 


== அணிகள் ==



== பதிப்புகளும் முடிவுகளும் ==



*'குறிப்புகள்** :

* W =வாகையாளர் [[படிமம்:Ben Cutting GABBA.jpg|thumb|**பிரிஸ்பேன் ஹீட் அணிக்காக பென் கட்டிங் ஆடுகிறார்** ]]
* R = இரண்டாமிடம் 
* SF = அரையிறுதியில் தோற்ற அணி 
* EF = **எலிமினேட்டர்** போட்டியில்  தோற்ற அணி  (4th vs 5th) (2020-இல் இருந்து );
* KO = **நாக்- அவுட்** போட்டியில் தோற்ற அணி (3rd vs எலிமினேட்டர் போட்டியின் வெற்றியாளர் ) (2020-இல் இருந்து );
* CF = **சேலஞ்சர்'''  போட்டியில் தோற்ற அணி (2nd vs நாக்- அவுட் போட்டியின் வெற்றியாளர்)(2020-இல் இருந்து );
* (1-8) = குழுநிலைச்சுற்றின் முடிவில் பெற்ற இடம்  

## மேற்கோள்கள்

பகுப்பு:இருபது20 துடுப்பாட்டம்
பகுப்பு:துடுப்பாட்டப் போட்டித் தொடர்கள்
பகுப்பு:பிக் பேஷ் லீக்
கற்றலின் முன்னேற்றம்

வலது|thumb| தலைப்பு பக்கம்
***கற்றலின் முன்னேற்றம்*** (முழு தலைப்பு: ***கற்றல், தெய்வீக மற்றும் மனிதனின்  முன்னேற்ற திறன்***) என்பது 1605 ஆம் ஆண்டு பிரான்சிஸ் பேகனின் புத்தகமாகும். இது ஜீன் லெ ராண்ட் டி'அலெம்பர்ட் மற்றும் டெனிஸ் டிடெரோட் ஆகியோரால் *[[பிரெஞ்சு கலைக்களஞ்சியம்|கலைக்களஞ்சியத்தின்]]* வகைபிரித்தல் கட்டமைப்பிற்கு ஊக்கமளித்தது மட்டும் இல்லாமல் பேகனின் வாழ்க்கை வரலாற்றாசிரியர் மற்றும் கட்டுரையாளரான  கேத்தரின் ட்ரிங்கர் போவென் அனுபவ தத்துவத்திற்கு ஆதரவாக ஒரு முன்னோடி கட்டுரையாக இருந்தார்.

*கற்றல் முன்னேற்றத்தில்* இருந்து பின்வரும் பகுதி பிரபலமான கேம்பிரிட்ஜ் பாடப்புத்தகத்திற்கு முன்னுரையாக பயன்படுத்தப்பட்டுள்ளது:

: இதனால்  டென்னிஸ் ஒரு பயனற்ற விளையாட்டாக இருந்தாலும், இதற்கான மரியாதையும் மற்றும் எதற்க்கும் எதிர்கொள்ள தயாராய் இருக்கும் கண்களும், மேலும் அனைத்து நிலைகளிலும் தன்னை ஈடுபடுத்திக் கொள்ளத் தயாராக இருக்கும் ஒரு உடலை உருவாக்குகிறது, எனவே, இதனால் கணிதத்தில் இணையாக, இடையூறாகப் பயன்படுத்தப்படும் கொள்கை மற்றும் நோக்கத்தை விட குறைவான தகுதி இல்லை.

## குறிப்புகள்

## வெளி இணைப்புகள்

* இணையக் காப்பகத்தில் 
* திட்ட குட்டன்பெர்க் பற்றிய 
* Classic-literature.co.uk இல் முழு உரை

பகுப்பு:1605 நூல்கள்
உரோமன் உல்ரிச் செக்சில்

**உரோமன் உல்ரிச் செக்சில்** *(Roman Ulrich Sexl)* (19 அக்தோபர் 1939 – 10 ஜூலை 1986) ஒரு தலயாய ஆத்திரியக் கோட்பாட்டு இயற்பியலாளர் ஆவார். இவர் சிறப்பு சார்பியல் நூல்களுக்காகப் பெயர்பெற்றவர்.

## வாழ்க்கை
இவர் பீட்டர் சி. அய்ச்சல்பர்குடன் இணைந்து வெளியிட்ட "பொருண்மையற்ற துகளின் ஈர்ப்புப் புலம் பற்றி" எனும் வெளியீடு அடிக்கடி சான்று காட்டப்படும் கட்டுரை ஆகும்.

இவர் 1972 இல் இருந்து வியன்னா பல்கலைக்கழகத்தில் அண்டவியல், பொது சார்பியல் பேராசிரியராக இருந்தார். இவர் 1971 முதல் 1975 வரை ஆத்திரியக் கல்விக்கழகத்தில் விண்வெளித் தேட்ட நிறுவன இயக்குநராக இருந்தார்.

இவர் 1980 இல் இராபர்ட் விச்சார்டு போகில் ப்ரிசைப் பெற்றார்.  இப்போது ஆண்டுதோறும் இயற்பியல் கற்பித்தல் சாதனைக்கான உரோமன் உல்ரிச் செக்சில் பரிசு வழங்கப்படுகிறது.

## வெளியீடுகள்
*சார்பியல் (1972)
* ஈர்ப்பும் அண்டவியலும் (1975)
* சார்பியல், குழுக்களும் துகள்களும் (1975)
*

## மேற்கோள்கள்

பகுப்பு:1939 பிறப்புகள்
பகுப்பு:1986 இறப்புகள்
பகுப்பு:அண்டவியலாளர்கள்
பகுப்பு:ஆசுத்திரிய வானியலாளர்கள்
பகுப்பு:வானியலாளர்கள்